Blade Runner av Vangelis

Blade Runner er eit filmmusikkalbum av Vangelis for Ridley Scott-filmen Blade Runner i 1982. Det er stort sett ein mørk, melodisk kombinasjon av klassiske komposisjonar og synthesizerar som speglar den futuristiske film noir-stilen til Scott. Sidan premieren av filmen er det gjeve ut to offisielle album med musikk som ikkje var med i filmen og nye komposisjonar i liknande stil. Ei orkesterutgåve av av filmmusikken vart gjeven ut i 1982 av New American Orchestra. Det originale filmmusikkalbumet kom først i 1994 med vokal frå Demis Roussos og saksofonsolo av Dick Morrissey på «Love Theme». Sporet «Memories of Green» frå albumet See You Later frå 1980 var òg med på albumet. Ei ny utgåve frå 2007 inneheld ei plate med ny musikk som var inspirert av filmen. 

I filmen kan ein òg høyre «Ogi No Mato» av den japanske gruppa Ensemble Nipponia, og harpespelaren Gail Laughton sin «Pompeii 76 A.D.» (frå Harps of the Ancient Temples). To songar som vart nytta mykje i arbeidskopien av filmen er «If I Didn't Care» av The Ink Spots og «Quran» av Brian Eno & David Byrne, som begge ikkje var med i kinoversjonen av Blade Runner.

Det originale filmmusikkalbumet kom ut over eit tiår etter filmen, i 1994, trass i at musikken vart godt motteken av fansen og kritikarane og vart nominert i 1983 for ein BAFTA og Golden Globe for beste filmmusikk. Det var òg lovnader om eit filmmusikkalbum frå Polydor Records i rulleteksten på slutten av filmen. Samleplata Themes frå 1989 inneheld nokre spor frå filmen, men det var først to år seinare, etter at regissørversjonen av filmen kom i 1992 at filmmusikkalbumet endeleg kom ut.

Utgjevingar

Den første utgåva

Den første offisielle utgåva av albumet (på LP, kassett og CD) var ei nytolking av New American Orchestra i 1982. Det vart omtalt som ei «orkesterutgåve av musikken komponert for filmen av Vangelis», og bestod av jazz-inspirert, orkestrerte versjonar av dei viktigaste spora frå filmen, men ikkje den originale musikken. 

I 1989 gav Vangelis ut Themes, eit samlealbum med musikk som ikkje tidlegare var gjeven ut frå fleire av filmane han hadde skrive musikk til, i tillegg til musikk som ikkje var knytt til filmar. Albumet inneheld «End Titles», «Memories of Green» og «Love Theme» frå Blade Runner, og var første gong dei originale versjonane av desse vart gjevne ut.

Offisielle Vangelis-utgåver

1994-utgåva
I 1994 kom den offisielle utgjevinga av Vangelis-musikken ut på East West (Warner Music) i Storbritannia og Atlantic Records i USA. Albumet nådde topp 20 i Storbritannia. 

Denne utgjevinga kom med eit hefte med stillbielte frå filmen. På side tre er det ei liste over medverkande og dei følgjande orda av Vangels: 
Det meste av musikken på dette albumet kjem frå innspelingar eg gjorde i London i 1982, medan eg arbeidde med musikken til filmen BLADE RUNNER. Eg kunne ikkje gje ut desse innspelingane på den tida, så det er med stor glede eg kan gjere det no. Somme av stykka på albumet vil vere kjend for deg frå den originale musikken til filmen, medan andre opptrer her for første gongen. Å sjå attende på dei mektige og stemningsskapande bileta til RIDLEY SCOTT, gjorde meg like stimulert som før, og eg kompilerte denne musikken på ny, ei fornøyeleg oppleving. (VANGELIS Aten, april 1994)

Dei fleste av spora på albumet er frå filmen, men fleire vart skrivne av Vangelis, men ikkje nytta i sjølve filmen. Andre komposisjonar som finst i filmen er ikkje med på denne utgåva.

2007-utgåva
Blade Runner Trilogy, 25th Anniversary

Ein trippel-CD frå 2007 kom ut samstundes med ei samling av fem DVDar som markerte 25-årsjubileet til filmen. Det inneheld den originale CDen frå 1994 i lag med to bonus-CDar, som begge består av original musikk av Vangelis. Den andre plata inneheld meir musikk frå filmen, som ikkje tidlegare var gjeven ut, men framleis ikkje all musikken til dømes hovudtemaet i starten av filmen. Den tredje plata inneheld nytt materiale inspirert av Blade Runner.

Den andre plata med musikk frå filmen som ikkje tidlegare var gjeven ut, inneheld òg to bonusspor. Den eine, «Desolation Path», er ein litt annleis versjon av «Alternate Love Theme/I Dreamt Music». Dette sporet vart opphavleg nytta i arbeidsutgåva av filmen, under kjærleiksscenen mellom Deckard og Rachel.

Piratkopiplater
På grunn av forseinkinga og den dårlege reproduksjonen av musikken frå Blade Runner, vart det laga mange piratkopiplater i løpet av åra. Eit lydband dukka opp i 1982 på science fiction-messer og vart populær, sidan dei originale innspelingane ikkje kom ut. I 1993 gav «Off World Music, Ltd.» ut ein pirat-CD som var meir omfattande enn den offisielle CD-versjonen til Vangelis frå 1994. Ei plate frå «Gongo Records» inneheld mykje det same, men litt meir. The Deck Definitive Edition kmo kring 2001 med 27 spor. I 2003 kom to andre piratkopiplater, «Esper Edition» og  «Los Angeles – November 2019». Den doble «Esper Edition» inneheld spor frå den offisiell utgjevinga, Gongo-plata og sjølve filmen. «2019» var ein enkel CD som nesten utelukkande bestod av lyd frå filmen i tillegg til noko lyd frå dataspelet frå Westwood kalla Blade Runner.

Medverkande
 Vangelis - synthesizer, piano, trommer, perkusjon, arrangør, komponist, produsent
 Mary Hopkin - vokal på «Rachel's Song»
 Dick Morrissey - saksofon på «Love Theme»
 Don Percival - vokal på «One More Kiss, Dear»
 Demis Roussos - vokal på «Tales of the Future»

Kjelder
Denne artikkelen bygger på «Blade Runner (soundtrack)» frå ,  den 8. september 2014. 
 oppgav desse kjeldene:

Bakgrunnsstoff
 Blade Runner på NemoStudios.co.uk – synthesizer-oppsett, innspeling og bilete frå studio. 
 Bladezone.com – Visions In Sound av Bentley Ousley

Filmmusikkalbum frå 1994
Vangelis-album
EMI Records-album
Atlantic Records-album